Иван Бунин
Сега скръбта ми е спокойна…

Превод от руски: Кирил Кадийски, 2003

chitanka.info

Сега скръбта ми е спокойна,

с годините се проясни

и виждам там, където знойно

изтляха летните ми дни.

Наесен тъй в крайморска вила

по-ясно чуваш в късен час

прибоя: стонът на Сибила

безстрастна, сляпа, с мъдър глас.

И призори в степта по-ясно

камбана някъде звъни —

спокойна, веща, неподвластна

на дребни скърби и злини.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.